stanford-oval/wikipedia huggingface dataset:
เทศบาลเมืองชุมแพ
ประวัติ

เทศบาลตำบลชุมแพได้ยกฐานะมาจากสุขาภิบาลชุมแพ โดยพระราชกฤษฎรีกาการจัดตั้งเทศบาลตำบลชุมแพ จังหวัดขอนแก่น พ.ศ. 2525 ได้ประกาศในราชกิจจานุเบกษา เล่มที่ 102 ตอนที่ 146 ลงวันที่ 14 ตุลาคม 2528 จึงถือว่าเทศบาลตำบลชุมแพได้ดำเนินกิจการเทศบาลมาตั้งแต่วันที่ 15 ตุลาคม 2528 เป็นต้นมา ซึ่งเป็นวันที่พระราชกฤษฎีกามีผลบังคับ และต่อมาเทศบาลตำบลชุมแพได้ยกฐานะจากเทศบาลตำบลชุมแพเป็นเทศบาลเมืองชุมแพ เมื่อวันที่ 3 พฤศจิกายน 2547 ซึ่งนายกเทศมนตรีปัจจุบันคือนายสมเกียรติ ดีบุญมี ณ ชุมแพ ได้รับการเลือกตั้งเป็น นายกเทศมนตรีโดยตรง เมื่อวันที่ 23 มกราคม 2548
ที่ตั้งและอาณาเขต

ปัจจุบันอำเภอชุมแพตั้งอยู่ห่างจากจังหวัดขอนแก่นไปทางทิศตะวันตกประมาณ 82 กิโลเมตรห่างจากกรุงเทพมหานคร ประมาณ 520 กิโลเมตร มีพื้นที่ประมาณ 24.55 ตารางกิโลเมตร ตัวเทศบาลเมืองชุมแพมีการคมนาคมทางบกเพียงทางเดียว แต่เนื่องจากเป็นจุดเชื่อมโยงกับจังหวัดใกล้เคียง มีถนนหลายสายเชื่อมต่อกับจังหวัดในภาคตะวันออกเฉียงเหนือ ภาคกลางและภาคเหนือ เทศบาลเมืองชุมแพจึงเป็นศูนย์กลางคมนาคมของภูมิภาคนี้อีกแห่งหนึ่งของจังหวัดขอนแก่น มีอาณาเขตติดต่อกับองค์กรปกครองส่วนท้องถิ่นข้างเคียง ดังนี้
ทิศเหนือ ติดต่อกับเทศบาลตำบลหนองไผ่
ทิศใต้ ติดต่อกับองค์การบริหารส่วนตำบลชุมแพ
ทิศตะวันตก ติดต่อกับเทศบาลตำบลหนองไผ่ และองค์การบริหารส่วนตำบลชุมแพ
ทิศตะวันออก ติดต่อกับองค์การบริหารส่วนตำบลไชยสอ
ประชากร

จำนวนประชากรรายงานสถิติจำนวนประชากรและบ้าน ณ เดือน มิถุนายน พ.ศ. 2557
| รายการ | ชาย | หญิง | รวม | จำนวนบ้าน |
| --- | --- | --- | --- | --- |
| ตำบลชุมแพ | 7,785 | 8,025 | 15,810 | 6,512 |
| ตำบลหนองไผ่ | 5,500 | 5,715 | 11,215 | 3,605 |
| ตำบลไชยสอ | 2,456 | 2,563 | 5,019 | 1,777 |
| เทศบาลเมืองชุมแพ | 15,741 | 16,303 | 32,044 | 11,894 |
ชุมชน

ภาพถ่ายมุมสูงเมืองชุมแพ
ชุมชนในเทศบาลเมืองชุมแพ ประกอบด้วย 29 ชุมชน ได้แก่
ชุมชนกุดชุมแพ
ชุมชนพรานราษฎร์
ชุมชนนครชัย 1
ชุมชนนครชัย 2
ชุมชนหนองผือ
ชุมชนหนองทุ่ม
ชุมชนบ้านชุมแพ
ชุมชนตลาดเหนือ
ชุมชนตลาดใต้
ชุมชนศรีมงคล
ชุมชนหนองใส
ชุมชนไผ่กุดหิน 1
ชุมชนไผ่กุดหิน 2
ชุมชนหนองหว้า
ชุมชนใหม่สามัคคี
ชุมชนหนองโพนทอง
ชุมชนโคกสูง
ชุมชนหนองขาม 1
ชุมชนหนองขาม 2
ชุมชนหนองโดน
ชุมชนโนนแหลมทอง
ชุมชนโนนสำราญ
ชุมชนหนองคะเน 1
ชุมชนหนองคะเน 2
ชุมชนโชคชัย
ชุมชนมีชัย
ชุมชนหัวหนอง
ชุมชนสันติสุข
ชุมชนสว่างวารี 1
ชุมชนสว่างวารี 2
ชุมชนโนนศิลา
ชุมชนนาโพธิ์
ชุมชนนาโพธิ์ 2
ชุมชนหนองตาไก้
ชุมชนหนองตาไก้ 2
ชุมชนบ้านมั่นคงสว่างร่มเย็น
ชุมชนโนนโพธิ์ทองพัฒนา
ชุมชนหนองผือพัฒนา
เศรษฐกิจ

ด้านอุตสาหกรรม ปัจจุบัน อำเภอชุมแพมีการขยายตัวทางอุตสาหกรรมอย่างรวดเร็ว มีโรงสีข้าว โรงโม่หิน โรงงานผลิตน้ำแข็งและ น้ำบริสุทธิ์ ส่วนพื้นที่ในเขตเทศบาลจะมีโรงงานอุตสาหกรรมขนาดย่อยจำนวนมาก เช่น โรงสีขนาดใหญ่ โรงงานผลิต น้ำแข็งและน้ำบริสุทธิ์
ทางด้านเกษตรกรรม ประชากรส่วนใหญ่ประกอบอาชีพทำนา ซึ่งเป็นนาข้าวเหนียวเอาไว้บริโภคมากกว่าขาย นอกจากนี้มีการทำไร่อ้อย ปลูกเห็ด ฟางบริเวณชุมชนโคกสูง -โนนสำราญ
ส่วนการพาณิชย์ ในเขตเทศบาลเมืองชุมแพ ส่วนใหญ่จะประกอบอาชีพค้าขายบริเวณถนนสายหลักมลิวรรณ ในโซนชุมชนตลาดเหนือ ตลาดใต ้ซึ่งถือเป็นแหล่งค้าขายขนาดใหญ่ของเทศบาล
นอกจากนี้ ในเขตเทศบาลเมืองชุมแพมีธนาคารพาณิชย์จำนวนทั้งสิ้น 9 แห่ง ได้แก่ ธนาคารออมสิน ธนาคารกรุงไทย ธนาคารกสิกรไทย ธนาคารกรุงศรีอยุธยา ธนาคารไทยพาณิชย์ ธนาคารกรุงเทพ ธนาคาร SME ธนาคารนครหลวง ธนาคารทหารไทย
โครงสร้างพื้นฐาน > การขนส่ง

เทศบาลเมืองชุมแพเป็นที่ตั้งของสถานีขนส่งอำเภอชุมแพ เป็นศูนย์กลางการคมนาคม ไปสู่ภูมิภาคและจังหวัดต่าง ๆ เช่น กรุงเทพมหานคร โดยมีหลายบริษัทที่เปิดเดินรถในเส้นทางกรุงเทพฯ-ชุมแพ-เมืองเลย ส่วนการเดินทางไปภาคเหนือ มีบริษัทเพชรประเสริฐ ที่เปิดบริการในเส้นทาง อุบลราชธานี ขอนแก่น เชียงใหม่ ซึ่งผ่านเทศบาลเมืองชุมแพ และภาคอื่น ๆ ซึ่งสามารถไปต่อรถได้ในจังหวัดที่มีรถบริการในเส้นทางที่ต้องการ ส่วนการคมนาคมในเขตเทศบาล มีรถสองแถวบริการ มีรถจักรยานยนต์รับจ้าง รถสามล้อรับจ้าง และแท็กซี่มิเตอร์ที่เพิ่งมีบริการในจังหวัดขอนแก่น
ทางหลวงแผ่นดินในเขตเทศบาลเมืองชุมแพ ได้แก่
ทางหลวงแผ่นดินหมายเลข 12 (ถนนมะลิวัลย์)
ทางหลวงแผ่นดินหมายเลข 201 (ถนนชุมแพ–ภูเขียว)
ทางหลวงแผ่นดินหมายเลข 228 (ถนนชุมแพ–สีชมพู)
โครงสร้างพื้นฐาน > สาธารณสุข

ภายในเขตเทศบาลเมืองชุมแพ มีโรงพยาบาลของรัฐจำนวน 1 แห่ง ศูนย์บริการสาธารณสุข 3 แห่ง นอกจากนี้ ยังมีบริการด้านสาธารณสุขฯ ของเอกชนและผู้ประกอบการ คือ คลินิก ร้านขายยาแผนปัจจุบัน ซึ่งให้บริการแก่ประชาชน
ไลบรารี ซีเคร็ต

ไลบรารี ซีเคร็ต ค่ายเพลงไทยที่ก่อตั้งโดย ภัทร์ โพธิ์งาม ลูกชายของ เทพโพธิ์งาม กับกลุ่มเพื่อนของเขา ก่อตั้งในปี 2551 ที่มาของชื่อไลบรารี ซีเคร็ต คือเปรียบค่ายเพลงเป็นห้องสมุด ที่มีหนังสือต่างๆ หลากหลายแนวอยู่ในนั้น เหมือนกับเพลงที่ต่างก็มีสไตล์ที่แตกต่างไป ซึ่งพร้อมจะให้ทุกคนได้เลือกหยิบความบันเทิงในแบบของแต่ละคน โดยศิลปินแรกของค่ายไลบรารี ซีเคร็ต ก็คือ ภัทร์ โพธิ์งาม กับอัลบั้ม "Another Type"
แพดดี บาร์นส์

| แพดดี บาร์นส์ |
| --- | --- |
เกิด: แพทริก เกราร์ด แพดดี บาร์น 9 เมษายน พ.ศ. 2530
| เหรียญรางวัล> มวยสากลสมัครเล่น.ตัวแทนของ   ไอร์แลนด์ .กีฬาโอลิมปิก |
| --- | --- | --- |
|  |  ปักกิ่ง 2551  | ไลท์ฟลายเวท |
|  |  ลอนดอน 2555  | ไลท์ฟลายเวท |
มวยสากลสมัครเล่นชิงแชมป์ยุโรป
|  |  มอสโกว์ 2553   | ไลท์ฟลายเวท |
|  |  มินสค์ 2556   | ไลท์ฟลายเวท |
มวยสากลสมัครเล่นชิงแชมป์สหภาพยุโรป
|  |  เซตนีโว 2551  | ไลท์ฟลายเวท |
ตัวแทนของ   ไอร์แลนด์เหนือ 
กีฬาเครือจักรภพอังกฤษ
|  |  เดลฮี 2553  | ไลท์ฟลายเวท |
|  |  กลาสโกว์ 2557  | ไลท์ฟลายเวท |
แพดดี บาร์น (Paddy Barnes) หรือ แพทริก เกราร์ด แพดดี บาร์น (Patrick Gerard "Paddy" Barnes ) นักมวยสากลสมัครเล่นชาวไอร์แลน เกิดเมื่อ 9 เมษายน พ.ศ. 2530 ที่ ไอร์แลนด์เหนือ สหราชอาณาจักร
บาร์นเริ่มชกมวยสากลสมัครเล่นตั้งแต่อายุ 11 ปี จนติดทีมชาติไอร์แลนด์เข้าแข่งขันกีฬาโอลิมปิกในรุ่นไลท์ฟลายเวทถึง 3 ครั้ง ครั้งแรก โอลิมปิก พ.ศ. 2551 ที่ปักกิ่ง ประเทศจีน รอบแรก ได้บาย รอบสอง ชนะ โฮเซ หลุยส์ เมซา จาก เอกวาดอร์ เมื่อ 16 สิงหาคม รอบก่อนรองชนะเลิศ ชนะ อายูกัสต์ มัชซึก จากโปแลนด์ เมื่อ 19 สิงหาคม รอบรองชนะเลิศ แพ้ โจว ซื่อหมิง จากจีน เมื่อ 22 สิงหาคม ได้เหรียญทองแดง ครั้งที่ 2 โอลิมปิก พ.ศ. 2555 ที่ ลอนดอน ประเทศอังกฤษ รอบแรก ได้บาย รอบสอง ชนะ โทมัส เอสซอมบาร์ จาก แคเมอรูน เมื่อ 4  สิงหาคม รอบก่อนรองชนะเลิศ ชนะ เดเวนโดร สิงห์ ไลศราม จากอินเดีย เมื่อ 8 สิงหาคม รอบรองชนะเลิศ แพ้ โจว ซื่อหมิง จากจีน เมื่อ 10 สิงหาคม ได้เหรียญทองแดง ครั้งที่ 3 โอลิมปิก พ.ศ. 2559 ที่รีโอเดจาเนโร ประเทศบราซิล รอบแรก ได้บาย รอบสอง แพ้ ซามูเอล การ์มูนา จาก สเปน เมื่อ 8 สิงหาคม ไม่ได้เหรียญรางวัลและยังติดทีมชาติไอร์แลนด์เหนือเข้าแข่งขันในกีฬาเครือจักรภพ ได้เหรียญทองอีก 2 ครั้งด้วย
บาร์นหันมาชกมวยสากลอาชีพใน พ.ศ. 2559 และได้ครองแชมป์ WBO ยุโรปรุ่นฟลายเวท แชมป์เงารุ่นฟลายเวท WBO ใน พ.ศ. 2560
บาร์นในโอลิมปิกฤดูร้อน พ.ศ. 2559
แผ่นดินไหวในประเทศอัฟกานิสถาน พ.ศ. 2558

| --- | --- |
USGS ShakeMap ของแผ่นดินไหว

เวลาสากลเชิงพิกัด: 2015-10-26 09:09:42
รหัสเหตุการณ์ ISC: 612180979
USGS-ANSS: ComCat
วันที่ท้องถิ่น: 26 ตุลาคม 2558 (2558-10-26)
เวลาท้องถิ่น: 13:39 AFT, 14:09 PKT, 14:39 IST
ขนาด: 7.5 Mw 8.1 Ms
ความลึก: 212.5 กิโลเมตร (132.0 ไมล์)
ศูนย์กลาง: 36°31′26″N 70°22′05″E﻿ / ﻿36.524°N 70.368°E﻿ / 36.524; 70.368
ประเภท: ย้อน
พื้นที่ที่ได้รับผลกระทบ: อัฟกานิสถาน ปากีสถาน อินเดีย
ระดับความรุนแรงที่รู้สึกได้: VII (แรงมาก)
ผู้ประสบภัย: เสียชีวิต 390 คน และบาดเจ็บ 2,536 คน
แผ่นดินไหวในประเทศอัฟกานิสถาน พ.ศ. 2558 เกิดขึ้นเมื่อวันที่ 26 ตุลาคม พ.ศ. 2558 เวลา 13:39 น. ตามเวลาในประเทศอัฟกานิสถาน (UTC+04:30) โดยจุดเหนือศูนย์เกิดแผ่นดินไหวอยู่ในจังหวัดบาดัคชาน ทางตะวันออกเฉียงเหนือของประเทศอัฟกานิสถาน ห่างจากกรุงคาบูล เมืองหลวงของประเทศ ราว 270 กิโลเมตร แผ่นดินไหวครั้งนี้มีขนาดความรุนแรง 7.5 ตามมาตราขนาดโมเมนต์ ศูนย์กลางอยู่ลึกลงไปใต้ดิน 212.5 กิโลเมตร แรงสั่นสะเทือนสามารถรับรู้ได้ในประเทศอัฟกานิสถาน ปากีสถาน อินเดีย อุซเบกิสถาน เติร์กเมนิสถาน ทาจิกิสถาน คีร์กีซสถาน และสาธารณรัฐประชาชนจีน
ผลจากแผ่นดินไหวทำให้สิ่งปลูกสร้างในพื้นที่ภาคเหนือของอัฟกานิสถาน รวมทั้งแคว้นแคบาร์ปัคตูนควาและกิลกิต-บัลติสถาน ประเทศปากีสถาน เกิดความเสียหายโดยทั่วไป มีผู้เสียชีวิตทั้งสิ้น 390 คนใน 3 ประเทศ ได้แก่ปากีสถาน 271 คน อัฟกานิสถาน 115 คน และอินเดีย 4 คน ผู้บาดเจ็บทั้งหมดกว่า 2,713 คน หลังจากแผ่นดินไหวหลักได้เกิดแผ่นดินไหวตามขนาดมากกว่า 4.0 Mw แล้ว 16 ครั้ง
ธรณีวิทยา

แผ่นดินไหวครั้งนี้เกิดขึ้นจากรอยเลื่อนย้อนระดับความลึกปานกลางในแถบเทือกเขาฮินดูกูชที่ติดต่อและสัมพันธ์กับเทือกเขาหิมาลัย ซึ่งในทางธรณีวิทยา เทือกเขาเหล่านี้เกิดขึ้นจากการชนกันของแผ่นธรณีภาคสองแผ่น ได้แก่ แผ่นยูเรเชียและแผ่นอินเดีย โดยที่แผ่นอินเดียเคลื่อนที่ขึ้นไปทางทิศเหนือด้วยความเร็วประมาณ 37 มิลลิเมตรต่อปี ผลจากการชนทำให้แผ่นดินยกตัวขึ้นเป็นเทือกเขาหิมาลัย ซึ่งการกระทำนี้ยังคงดำเนินไปอย่างต่อเนื่อง ทำให้เกิดแผ่นดินไหวอยู่เสมอ ทั้งยังเป็นพื้นที่เสี่ยงภัยแผ่นดินไหวขนาดใหญ่อีกด้วย
ในภูมิภาคแห่งนี้ เมื่อเดือนเมษายนปีเดียวกันก็ได้เกิดแผ่นดินไหวขนาด 7.8 Mw มีจุดเหนือศูนย์กลางอยู่ในประเทศเนปาล ทำให้มีผู้เสียชีวิตเกือบ 9,000 คน เป็นแผ่นดินไหวที่รุนแรงที่สุดในรอบ 80 ปีของประเทศ แผ่นดินไหวขนาดใหญ่ครั้งหนึ่งในพื้นที่ใกล้เคียงกันกับครั้งนี้เกิดขึ้นเมื่อสิบปีก่อน เมื่อเดือนตุลาคม พ.ศ. 2548 แผ่นดินไหวขนาดใกล้เคียงกัน (7.6 Mw) จุดศูนย์กลางอยู่ในแคชเมียร์ ทำให้มีผู้เสียชีวิตถึง 87,351 คน ประชากร 2,800,000 คนไร้ที่อยู่อาศัย ข้อสังเกตคือแผ่นดินไหวครั้งนั้นมีจุดศูนย์กลางอยู่ลึกลงไปเพียง 15 กิโลเมตร เทียบกับแผ่นดินไหวครั้งนี้ที่มีจุดศูนย์กลางลึกลงไปกว่า 212.5 กิโลเมตร
แผ่นดินไหว

แผ่นดินไหวหลักในวันที่ 26 ตุลาคม พ.ศ. 2558 เกิดขึ้นเมื่อเวลา 13:39 น. ตามเวลาในประเทศอัฟกานิสถาน (09:09 UTC) ที่ความลึกจากผิวดิน 212.5 กิโลเมตร จุดเหนือศูนย์เกิดแผ่นดินไหวอยู่ห่างจากเมืองฟายซาบัด (ประชากร 44,000 คน) เมืองหลักของจังหวัดบาดัคชาน ประเทศอัฟกานิสถาน ไปทางทิศตะวันออกเฉียงใต้ราว 82 กิโลเมตร สำนักธรณีวิทยาสหรัฐอเมริกา (USGS) วัดความรุนแรงครั้งแรกได้ 7.7 ตามมาตราขนาดโมเมนต์ ต่อมาปรับลดขนาดลงเหลือ 7.6 และปรับลดครั้งล่าสุดเหลือ 7.5 Mw
แรงสั่นสะเทือนของแผ่นดินไหวหลักสามารถรับรู้ได้ในหลายประเทศ อาทิ อัฟกานิสถาน ปากีสถาน อุซเบกิสถาน เติร์กเมนิสถาน ทาจิกิสถาน คีร์กีซสถาน นอกจากนี้ยังรู้สึกได้ในกรุงนิวเดลี อมฤตสาร์ จัณฑีครห์ และลัคเนา ประเทศอินเดีย รวมถึงเขตปกครองตนเองซินเจียงอุยกูร์ สาธารณรัฐประชาชนจีน ขณะเกิดแผ่นดินไหว ระบบขนส่งมวลชนรถไฟใต้ดินของกรุงนิวเดลีได้ทำการหยุดรถไฟที่กำลังให้บริการกว่า 190 ขบวน
ผลกระทบ

แผ่นดินไหวทำให้เกิดความเสียหายเป็นวงกว้างในพื้นที่แคว้นแคบาร์ปัคตูนควาและกิลกิต-บัลติสถาน ประเทศปากีสถาน เขตที่เสียหายมากที่สุดได้แก่ อำเภอชางลา ดีร์ใต้ ดีร์เหนือ ซวัท และจิตราล ทางหลวงแผ่นดินคาราโกรัมได้ปิดการจราจรชั่วคราวเนื่องจากเกิดดินถล่มทับเส้นทางหลายจุด
ผู้เสียชีวิตมีจำนวนทั้งสิ้น 390 คน ใน 3 ประเทศ ผู้บาดเจ็บมีจำนวนทั้งสิ้น 2,713 คน ใน 4 ประเทศ จำนวนผู้เสียชีวิตและบาดเจ็บรายประเทศแจกแจงไว้ที่ตารางด้านล่าง ในประเทศอัฟกานิสถาน ผู้เสียชีวิต 12 คนในจำนวนทั้งหมดเป็นเด็กหญิงอายุระหว่าง 10–15 ปี เสียชีวิตจากเหตุเหยียบกันในขณะวิ่งหนีออกจากอาคารโรงเรียนแห่งหนึ่งในจังหวัดตาคาร์ ในประเทศอินเดีย ผู้เสียชีวิตทั้งหมดอยู่ในรัฐชัมมูและกัศมีร์ ในประเทศทาจิกิสถาน มีผู้บาดเจ็บเป็นเด็ก 14 คนจากบันไดอาคารเรียนถล่มในจังหวัดฮัตลอน
| ประเทศ | เสียชีวิต | บาดเจ็บ | อ้างอิง |
| --- | --- | --- | --- |
|  ปากีสถาน | 271 | 2,141 |  |
|  อัฟกานิสถาน | 115 | 538 |  |
|  อินเดีย | 4 | 20 |  |
|  ทาจิกิสถาน | 0 | 14 |  |
| รวม | 390 | 2,713 |  |
แหล่งข้อมูลอื่น

(อังกฤษ) รายละเอียดของแผ่นดินไหว โดย United States Geological Survey
(อังกฤษ) ข้อมูลเชิงเทคนิคของแผ่นดินไหว เก็บถาวร 2016-03-03 ที่ เวย์แบ็กแมชชีน โดย National Geophysical Research Institute
| ด ค ก← แผ่นดินไหวที่สำคัญใน พ> ศ. 2558 → |
| --- | --- |
 เนปาล†‡ (7.8, 25 เมษายน)  เนปาล† (7.3, 12 พฤษภาคม)  มาเลเซีย (6.0, 4 มิถุนายน)  ซินเจียงอุยกูร์ จีน (6.4, 3 กรกฎาคม)  ปากีสถาน (5.1, 24 กรกฎาคม)  สาธารณรัฐประชาธิปไตยคองโก (5.8, 7 สิงหาคม)  อิยาเปล ชิลี (8.3, 16 กันยายน)  อัฟกานิสถาน† (7.5, 26 ตุลาคม) 
ความรุนแรงของแผ่นดินไหวตามมาตราขนาดโมเมนต์ / † = แผ่นดินไหวที่มีผู้เสียชีวิตอย่างน้อย 30 คน / ‡ = แผ่นดินไหวที่มีผู้เสียชีวิตมากที่สุดในปีนี้
แผ่นธรณีภาคในพื้นที่แผ่นดินไหว (ประเทศอัฟกานิสถานตั้งอยู่กึ่งกลางภาพ เหนือแผ่นอินเดีย)
ไลพ์ซิชมอยเทน

ไลพ์ซิชมอยเทน(die Meuten meaning 'cows' in German) เป็นแก๊งขบวนการต่อต้านนาซีที่มีทั้งเด็ก วัยรุ่น และวัยหนุ่มสาวที่ตั้งฐานอยู่ในไลพ์ซิชในช่วงเยอรมนีอยู่ภายใต้อำนาจของนาซี ซึ่งมีเป้าหมายที่จะทำลายการควบคุมของนาซี พวกเขาจะมีความคล้ายคลึงกับโจรสลัดเอดิลไวส์ แต่มีแรงผลักดันในทางการเมืองมากกว่า
เรลกัน แฟ้มลับคดีวิทยาศาสตร์

สำหรับเรื่องหลัก ดู อินเดกซ์ คัมภีร์คาถาต้องห้าม
| --- | --- |
เรลกัน แฟ้มลับคดีวิทยาศาสตร์
ภาพปกหนังสือ ที่ปรากฏภาพของ คุโรโกะ และ มิซากะ
とある科学の超電磁砲
ชื่อภาษาอังกฤษ: To Aru Kagaku no Railgun
แนว: แอ็คชั่น, แฟนตาซี
มังงะ
เรลกัน แฟ้มลับคดีวิทยาศาสตร์
เขียนโดย: คาซึมะ คามาจิ
สำนักพิมพ์:  ASCII Media Works    สยามอินเตอร์คอมิกส์
กลุ่มเป้าหมาย: Shōnen
อนิเมะ
เรลกัน แฟ้มลับคดีวิทยาศาสตร์
กำกับโดย: ทัตสึยูกิ นางาอิ
สตูดิโอ: J.C.Staff
อนิเมะ
To Aru Kagaku no Railgun
กำกับโดย: ทัตสึยูกิ นางาอิ
สตูดิโอ: J.C.Staff
เกม
To Aru Kagaku no Railgun
ผู้พัฒนา: Kadokawa Games
ผู้จัดจำหน่าย: ASCII Media Works
แนว: Visual Novel
แพลตฟอร์ม: เพลย์สเตชัน พอร์เทเบิล
อนิเมะ
Toaru Kagaku no Railgun S
กำกับโดย: ทัตสึยูกิ นางาอิ
สตูดิโอ: J.C.Staff
อนิเมะ
Toaru Kagaku no Railgun T
กำกับโดย: ทัตสึยูกิ นางาอิ
สตูดิโอ: J.C.Staff
เรลกัน แฟ้มลับคดีวิทยาศาสตร์ (ญี่ปุ่น: とある科学の超電磁砲; โรมาจิ: To Aru Kagaku no Rērugan) เป็นการ์ตูนญี่ปุ่นที่มีเนื้อเรื่องคู่ขนาน (side story) กับเรื่อง อินเดกซ์ คัมภีร์คาถาต้องห้าม โดยมีการดำเนินเรื่องไปในด้านวิทยาศาสตร์ภายในเมืองกากุเอ็น หรือ เมืองแห่งการศึกษา (ญี่ปุ่น: 学園都市｜Gakuen Toshi) ดำเนินเรื่องโดยศูนย์กลางอยู่ที่ มิซากะ มิโคโตะ ฉายภาคแรกเมื่อวันที่ 3 ตุลาคม พ.ศ. 2552 - 20 มีนาคม พ.ศ. 2553 จำนวน 24 ตอน และ ภาคที่สอง ใช้ชื่อว่า To aru Kagaku no Railgun S ฉายเมื่อ 12 เมษายน พ.ศ. 2556 - 27 กันยายน พ.ศ. 2556
เนื้อเรื่อง

ในภาคแรก มิซากะกับเพื่อนร่วมกันสืบสวนเหตุการณ์เหนือธรรมชาติ ที่เรียกกันว่า เลเวล อัปเปอร์ (Level Upper) ซึ่งสามารถเพิ่มพลัง เพิ่มเลเวลให้กับผู้มีพลังจิต (ในฝ่ายวิทยาศาสตร์) แต่กลับทำให้ผู้ได้รับการเพิ่มเลเวลนั้น ต้องได้รับอันตราย ถึงกับต้องเข้าโคม่าภายหลังจากใช้พลังพิเศษ  ซาเต็น รุยโกะ เพื่อนสนิทของ อุยฮารุ ที่พบเพลง เลเวล อัปเปอร์ โดยการสร้างของนักวิจัยฝ่ายวิชาการ คิยามะ ฮารุมิ  เป็นกลไกของเครือข่ายสมองของผู้ไม่มีพลังพิเศษ หรือมีพลังพิเศษในระดับต่ำ ทำให้ผู้ไม่มีพลังพิเศษ สามารถใช้พลังพิเศษได้ แต่ก็ต้องล้มป่วยไป ซาเต็น รุยโกะ ก็เป็นหนึ่งในผู้ป่วยด้วย ในครึ่งหลังของซีรีส์ ได้กล่าวถึงพวกสกิลเอาท์ กลุ่มบิ๊กสไปเดอร์ ที่ตามล่าผู้มีพลังจิต หรือพลังพิเศษ โดยใช้เสียงปริศนาที่ทำให้ผู้มีพลังพิเศษ ไม่สามารถใช้พลังได้ และเข้าทำร้ายผู้มีพลังจิต
ในภาคที่สอง (To aru Kagaku no Railgun S) กล่าวไปในช่วงก่อนที่มิซากะ มิโคโตะ จะรู้เรื่องเกี่ยวกับความเป็นอยู่ของ มิซากะ ซิสเตอร์  โดยได้ยินข่าวลือเกี่ยวกับการสร้างร่างโคลนของตนเองขึ้น เพื่อผลิตผู้มีพลังพิเศษในระดับ 5 ขึ้น และข่าวลือเรื่อง Money Card ปริศนา และเธอได้พบกับ นูโนะทาบะ ชิโนบุ นักเรียนชั้นมัธยมปลาย ปีที่ 3 ทำงานอยู่ที่โรงพยาบาลมหาวิทยาลัยยามาชิตะ ซึ่งเธอคือหนึ่งในทีมนักวิทยาศาสตร์ที่อยู่ในโปรเจกต์สร้างร่างโคลนจากมิซากะ มิโคโตะ ในชื่อโปรเจกต์ Radio noise หลังจากที่โปรเจกต์ดังกล่าวไม่ได้ผลตามที่คาดไว้จึงถูกยกเลิกไป และได้นำเหล่าร่างโคลน ไปใช้ในโปรเจกต์เพื่อพัฒนาความสามารถไปสู่ระดับ 6 ให้กับ แอคเซราเรเตอร์ (Level 6 Shift)
ตัวละครหลัก

บทความหลัก: รายชื่อตัวละครในอินเดกซ์ คัมภีร์คาถาต้องห้ามและเรลกัน แฟ้มลับคดีวิทยาศาสตร์
ผลิตภัณฑ์ > อนิเมะ

เรลกัน แฟ้มลับคดีวิทยาศาสตร์ ผลิตโดย J.C.Staff ผลงานการกำกับโดย นางาอิ ทะทสึยูกิ และเริ่มฉายในญี่ปุ่นเมื่อ 3 ตุลาคม 2552 จนกระทั่งถึง 20 มีนาคม 2553  ในประเทศไทย เด็กซ์ เป็นผู้ผลิตและจัดจำหน่ายในภาคนี้อย่างเป็นทางการ และในภาคที่ 2 ใช้ชื่อว่า To aru Kagaku no Railgun S
ผลิตภัณฑ์ > อนิเมะ > รายชื่อตอน > เรลกัน แฟ้มลับคดีวิทยาศาสตร์

| ตอนที่ | ชื่อตอน | วันที่ฉาย |
| --- | --- | --- |

| 01 | "ผู้ใช้พลังไฟฟ้า"  "Erekutoro masutā" (電撃使い（エレクトロマスター）)  | 2 ตุลาคม 2552 |
| 02 | "ทำงานกลางแดด ต้องเตรียมการป้องกันร่างกายขาดน้ำไว้ด้วยนะคะ"  "Entenka no sagyō ni wa suibunhokyū ga hissu desu no yo" (炎天下の作業には水分補給が必須ですのよ)  | 9 ตุลาคม 2552 |
| 03 | "โทคิวะไดตกเป็นเป้า"  "Nerawareta tokiwadai" (ねらわれた常磐台)  | 16 ตุลาคม 2552 |
| 04 | "ตำนานคนเมือง"  "Toshi densetsu" (都市伝説)  | 23 ตุลาคม 2552 |
| 05 | "เรื่องราวของสองคนในช่วงฝึกงาน"  "To aru futari no shinjin kenkyū" (とある二人の新人研修)  | 30 ตุลาคม 2552 |
| 06 | "เรื่องแบบนี้ใคร ๆ ก็จริงจังกันทั้งนั้นแหละ"  "Kō iu koto ni wa minna sekkyokuteki nan desu yo" (こういうことにはみんな積極的なんですよ)  | 6 พฤศจิกายน 2552 |
| 07 | "ความสามารถกับพลัง"  "nouryoku to chikara" (能力とちから)  | 13 พฤศจิกายน 2552 |
| 08 | "เลเวล อัปเปอร์"  "Reberu appā" (幻想御手(レベルアッパー))  | 20 พฤศจิกายน 2552 |
| 09 | "รายงานจำนวนมาก"  "Majoriti ripōto" (マジョリティ・リポート)  | 27 พฤศจิกายน 2552 |
| 10 | "ความเงียบจำนวนมาก"  "Sairento majoriti" (サイレント・マジョリティ)  | 4 ธันวาคม 2552 |
| 11 | "ด็อกเตอร์คิยามะ"  "Kiyama sensei" (木山せんせい)  | 11 ธันวาคม 2552 |
| 12 | "เอไอเอ็ม บลัส"  "AIM bāsuto" (AIMバースト)  | 18 ธันวาคม 2552 |
| 13 | "ชุดวันพีชจะเน้นรูปร่าง ไม่ผอมจริงใส่ไม่ขึ้นหรอก"  "Bikini wa mesen ga jōge ni wakaremasu kedo wanpīsu wa karada no rain ga demasu kara hosoi kata shika niawanai desu yo" (ビキニは目線が上下に分かれますけどワンピースは身体のラインが出ますから細い方しか似合わないですよ)  | 25 ธันวาคม 2552 |
| 14 | "ฝึกพิเศษ"  "Tokubetsu kōshū" (特別講習)  | 8 มกราคม 2553 |
| 15 | "สกิล - เอาท์"  "Sukiru auto" (スキルアウト)  | 15 มกราคม 2553 |
| 16 | "เมืองแห่งการศึกษา"  "Gakuen toshi" (学園都市)  | 22 มกราคม 2553 |
| 17 | "สะกดคำว่าวันหยุดหน้าร้อนหน่อยซิ"  "Natsuyasumi no tsuzuri" (夏休みのつづり)  | 29 มกราคม 2553 |
| 18 | "โรงเรียนอนุบาลอาสึนาโระ"  "Asunaro en" (あすなろ園)  | 5 กุมภาพันธ์ 2553 |
| 19 | "เทศกาลเซย์กะ"  "Seikasai" (盛夏祭)  | 12 กุมภาพันธ์ 2553 |
| 20 | "โพสเตอร์ไกส์"  "porutāgaisuto" (乱雑開放(ポルターガイスト))  | 19 กุมภาพันธ์ 2553 |
| 21 | "เสียง"  "koe" (声)  | 26 กุมภาพันธ์ 2553 |
| 22 | "เลเวล 6 (หนึ่งเดียวที่จะเป็นพระเจ้าในร่างมนุษย์)"  "leberu 6 (kami naranu mi nite tenjō no imi ni tadoritsuku mono)" (レベル6(神ならぬ身にて天上の意思に辿り着くもの))  | 5 มีนาคม 2553 |
| 23 | "ตอนนี้ในสายตาคุณมองเห็นอะไรอยู่หรือคะ?"  "ima, anata no me ni wa nani wo mietemasu ka?" (いま、あなたの目には何を見えてますか？)  | 5 มีนาคม 2553 |
| 24 | "ถึงเหล่าเพื่อนของฉัน..."  "Dear My Friends"   | 19 มีนาคม 2553 |
ผลิตภัณฑ์ > อนิเมะ > รายชื่อตอน > To aru Kagaku no Railgun S

| ตอนที่ | ชื่อตอน | วันที่ฉาย |
| --- | --- | --- |

| 01 | "เรลกัน"  "Chōdenjihō (Rērugan)" (超電磁砲(レールガン))  | 12 เมษายน 2556 |
| 02 | "ชีวิตอันวุ่นวาย (วิกฤต)"  "Jumyō Chūdan (Kuritikaru)" (寿命中断(クリティカル))  | 19 เมษายน 2556 |
| 03 | "แผนการผลิตเรลกัน (เรดิโอ นอยส์)"  "Chōdenjihō Ryōsan Keikaku (Redionoizu Keikaku)" (超電磁砲量産計画(レディオノイズけいかく))  | 26 เมษายน 2556 |
| 04 | "เหล่าน้องสาว (ซิสเตอร์)"  "Imōto-tachi (Shisutāzu)" (妹達(シスターズ))  | 3 พฤษภาคม 2556 |
| 05 | "แผนการพัฒนาที่สมบูรณ์แบบ (โปรเจกต์ขึ้นสู่เลเวล 6)"  "Reberu Shikkusu Shifuto Keikaku" (絶対能力進化計画 (レベル6 シフト けいかく))  | 10 พฤษภาคม 2556 |
| 06 | "เพราะฉันมองเห็นทุกคนไงล่ะ"  "Atashi...Minna no koto Mieterukara" (あたし...みんなのこと見えてるから)  | 17 พฤษภาคม 2556 |
| 07 | "อยากจะเป็นพลังของท่านพี่จังค่ะ"  "Onee-sama no Chikara ni Naritai desu no" (お姉さまの力になりたいですの)  | 24 พฤษภาคม 2556 |
| 08 | "ไอเทม"  "Aitemu" (ITEM (アイテム))  | 31 พฤษภาคม 2556 |
| 09 | "ติดตามพลังพิเศษ (เอไอเอ็ม สโตกเกอร์)"  "Eiaiemu Sutōkā" (能力追迹 (AIMストーカー))  | 7 มิถุนายน 2556 |
| 10 | "แยกส่วนอนุภาค (เมลท์ดาวน์เนอร์)"  "Merutodaunā" (原子崩し(メルトダウナー))  | 14 มิถุนายน 2556 |
| 11 | "ตู้ขายของอัตโนมัติ"  "Jidō Hanbaiki" (自動販売機)  | 21 มิถุนายน 2556 |
| 12 | "ผู้ออกแบบแผนผังต้นไม้ (ทรีไดอะแกรม)"  "Tsurii Daiaguramu" (樹形図の設計者(ツリーダイアグラム）)  | 28 มิถุนายน 2556 |
| 13 | "ถนนทางเดียว (แอคเซราเรเตอร์)"  "Akuserarēta" (一方通行 (アクセラレータ))  | 5 กรกฎาคม 2556 |
| 14 | "คำมั่นสัญญา"  "Yakusoku" (約束)  | 12 กรกฎาคม 2556 |
| 15 | "ที่สุดของความอ่อนแอ (คามิโจว โทวมะ)"  "Kamijō Tōma" (最弱 (かみじょうとうま))  | 19 กรกฎาคม 2556 |
| 16 | "พี่น้อง"  "Shimai" (姉妹)  | 26 กรกฎาคม 2556 |
| 17 | "กลุ่มเรียนหนังสือ"  "Benkyoukai" (勉強会)  | 2 สิงหาคม 2556 |
| 18 | "ย้ายบ้าน"  "O Hikkoshi" (お引越し)  | 16 สิงหาคม 2556 |
| 19 | "งานชุมนุมแสดงงานวิจัยของเมืองแห่งการศึกษา"  "Gakuentoshi Kenkyū Happyōkai" (学園都市研究発表会)  | 24 สิงหาคม 2556 |
| 20 | "เฟบลิ"  "Fueburi" (フェブリ)  | 30 สิงหาคม 2556 |
| 21 | "ความมืด"  "Yami" (闇)  | 6 กันยายน 2556 |
| 22 | "สตั๊ดดี้"  "STUDY"   | 13 กันยายน 2556 |
| 23 | "เวลาแห่งการปฏิวัติ(เทศกาลแห่งความเงียบ)"  "Kakumei Mimei(Silent Party)" (革命未明)  | 20 กันยายน 2556 |
| 24 | "เทศกาลอันเป็นนิรันทร์"  "Eternal Party"   | 27 กันยายน 2556 |
....
ผลิตภัณฑ์ > บทเพลงประจำซีรีส์ เรลกัน แฟ้มลับคดีวิทยาศาสตร์ > เพลงในเรลกัน แฟ้มลับคดีวิทยาศาสตร์

only my railgun อัลบั้มเพลงเปิดเพลงแรก ขับร้องโดย fripSide
Dear My Friend (Mada Minu Mirai e) อัลบั้มเพลงปิดเพลงแรก ขับร้องโดย ELISA
Smile You and me อัลบั้มเพลงปิดของตอนที่12 ขับร้องโดย ELISA
LEVEL5-judgelight- อัลบั้มเพลงเปิดเพลงที่สอง ขับร้องโดย fripSide
Real Force อัลบั้มเพลงปิดเพลงที่สอง ขับร้องโดยELISA
future gazer อัลบั้มเพลงในOVA ขับร้องโดย fripSide
Special "ONE" อัลบั้มเพลงในOVA ขับร้องโดยELISA
ผลิตภัณฑ์ > บทเพลงประจำซีรีส์ เรลกัน แฟ้มลับคดีวิทยาศาสตร์ > เพลงใน To aru Kagaku no Railgun S

Sister noise อัลบั้มเพลงเปิดเพลงแรก ขับร้องโดย fripSide
Grow Slowly อัลบั้มเพลงปิดเพลงแรก ขับร้องโดย Yuka Iguchi
แหล่งข้อมูลอื่น

Toaru Kagaku no Railgun official website เก็บถาวร 2015-10-30 ที่ เวย์แบ็กแมชชีน (ญี่ปุ่น)
Toaru Kagaku no Railgun เก็บถาวร 2017-10-02 ที่ เวย์แบ็กแมชชีน Anime
เรลกัน แฟ้มลับคดีวิทยาศาสตร์ (มังงะ) ที่เครือข่ายข่าวอนิเมะ
เรลกัน แฟ้มลับคดีวิทยาศาสตร์ (อนิเมะ) ที่เครือข่ายข่าวอนิเมะ
โรงเรียนบางแก้วประชาสรรค์

| โรงเรียนบางแก้วประชาสรรค์ Bangkaewprachasan School |
| --- | --- |

ที่ตั้ง

48 หมู่ 2 ต.บางแก้ว อ.บางพลี จ.สมุทรปราการ
ข้อมูล
ชื่ออื่น: บ.ก.ส. (b.k.s)
ประเภท: โรงเรียนรัฐบาล
คำขวัญ: "ทนฺโต เสฏโฐ มนุสฺเสสุ"   (ผู้ฝึกตนดีแล้วเป็นผู้ประเสริฐในหมู่มนุษย์ทั้งหลาย) 
สถาปนา: 1 กุมภาพันธ์ พ.ศ. 2524
หน่วยงานกำกับ: เขตพื้นที่การศึกษาสมุทรปราการ เขต 2
รหัส: 01110304
ผู้อำนวยการ: ว่าที่ร้อยตรีหญิง ดร.สายสวาท สุขวิชัย
ระดับปีที่จัดการศึกษา: มัธยมศึกษาปีที่ 1-6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ 
สี:    ชมพู - แสด
ดอกไม้: ต้นแก้ว
เว็บไซต์: http://www.bkps.ac.th
โรงเรียนบางแก้วประชาสรรค์ เป็นโรงเรียนมัธยมศึกษาประจำตำบลบางแก้ว สังกัดกรมสามัญศึกษา กระทรวงศึกษาธิการ  มีพื้นที่ 24 ไร่ 1 งาน 38 ตารางวา เป็นโรงเรียนมัธยมศึกษา ประเภทสหศึกษา แบ่งการศึกษาออกเป็น 2 ระดับ คือ ระดับชั้นมัธยมศึกษาตอนต้น และ มัธยมศึกษาตอนปลาย
ประวัติ

โรงเรียนบางแก้วประชาสรรค์ไดถือกำเนิดขึ้นมาจากการเล็งเห็นความสำคัญ และคุณประโยชน์ในการศึกษาของกุลบุตรกุลธิดาในท้องถิ่น แต่ในขณะน้นการเดินทางไปศึกษาระดับมัธยมศึกษาจำเป็นต้องเดินทางไปในตัวอำเภอหรือตัวจังหวัด ซึ่งการคมนาคมติดต่อกับอำเภอหรือจังหวัดนั้นไม่สะดวกโดยเฉพาะในฤดูฝน ชาวบ้านในท้องถิ่นได้แก่หมู่บ้านบริเวณวัดหนามแดงและอีกหลายหมู่บ้านในตำบลบางแก้วและบริเวณใกล้เคียง
จึงต้องการให้ทางราชการจัดตั้งโรงเรียนมัธยมศึกษาประจำตำบลขึ้น ต่อมาใน พ.ศ. 2524 นายวงษ์-นางบาง ฉิมพูลสุข นายเฉย ฉิมพูลสุข นายเจียน–นางลิ้นจี่ แก้วมณีซึ้งเป็นคหบดีในตำบลบางแก้วมีจิตศรัทธา และเล็งเห็นประโยชน์ในการศึกษาของกุลบุตร กุลธิดาในท้องถิ่น จึงได้ร่วมกันบริจาคที่ดินให้ทางราชการ เพื่อให้จัดสร้างโรงเรียนขั้นในตำบลบางแก้วรวมเนื้อที่ 24 ไร่ 1 งาน 38 ตารางวา พร้อมบริจาคเงินจัดสร้างอาคารชั่วคราว ขุดเจาะบ่อน้ำบาดาลจัดทำถนนติดตั้งไฟฟ้า ฯลฯ
แหล่งข้อมูลอื่น

แผนที่และภาพถ่ายทางอากาศของ โรงเรียนบางแก้วประชาสรรค์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°37′58″N 100°38′31″E﻿ / ﻿13.6328393°N 100.6419486°E﻿ / 13.6328393; 100.6419486
โบอิง วายซี-14

วายซี-14
โบอิง วายซี-14 เป็นคู่แข่งของแมคดอนเนลล์ ดักลาส วายซี-15 ในโครงการสร้างเครื่องบินลำเลียงทางทหารที่ขึ้นลงระยะสั้น AMST (Advanced Medium STOL Transport) เครื่องต้นแบบวายซี-14  บินเป็นครั้งแรกในวันที่ 6 สิงหาคม ค.ศ. 1976 วายซี-14 เป็นเครื่องบินที่ใช้เทคโนโลยีพิเศษที่บริเวณปีก และติดเครื่องยนต์ไว้ที่บริเวณเหนือปีกเพื่อให้กระแสลมผ่านปีกด้านบนเพื่อเพิ่มแรงยก ทำให้ขึ้นลงระยะสั้นได้
ข้อมูลจำเพาะ

มีดังต่อไปนี้
ผู้สร้าง บริษัท โบอิง แอโรสเปส (สหรัฐอเมริกา)
ประเภท ลำเลียงทางทหารชั้นสูง ขึ้นลงระยะสั้น AMST (Advanced Medium STOL Transport) เจ้าหน้าที่ 3 นาย บรรทุกทหารพร้อมอาวุธ 150 คน
เครื่องยนต์ เทอร์โบแฟน เจเนอรัล อิเล็คตริค ซีเอฟ 6-50 ดี ให้แรงขับสถิตเครื่องละ 22,680 กิโลกรัม 2 เครื่อง
กางปีก 39.32 เมตร
ยาว 40.13 เมตร
สูง 14.73 เมตร
พื้นที่ปีก 163.70 ตารางเมตร
น้ำหนักเปล่า 53,297 กิโลกรัม
ภารกรรมบรรทุกสูงสุด 28,123 กิโลกรัม
น้ำหนักวิ่งขึ้นสูงสุด เมื่อใช้ทางวิ่งขึ้นระยะสั้น 76,880 กิโลกรัม
น้ำหนักวิ่งขึ้นสูงสุด เมื่อใช้ทางวิ่งขึ้นระยะปกติ 112,945 กิโลกรัม
ความยาวห้องลำเลียงพัสดุ 14.43 เมตร
ความกว้างห้องลำเลียงพัสดุ 3.55 เมตร
ความสูงห้องลำเลียงพัสดุ 3.66 เมตร
อัตราเร็วขั้นสูง 811 กิโลเมตร/ชั่วโมง ที่ระยะสูง 9,150 เมตร
อัตราเร็วร่อนลง 760 กิโลเมตร/ชั่วโมง
ระยะทางวิ่งขึ้น 305 เมตร
อัตราไต่ 1,935 เมตร/นาที
เพดานบินใช้งาน 13,715 เมตร
รัศมีปฏิบัติการ 740 กิโลเมตร
พิสัยบิน 5,133 กิโลเมตร
แทบูทิวส์เดย์ (2004)

แทบูทิวส์เดย์ (2004)  จัดในวันที่ 19 ตุลาคม ค.ศ. 2004 ณ Bradley Center ในเมือง Milwaukee, Wisconsin สหรัฐอเมริกา โดยมีจำนวนผู้เข้าชมในสนามทั้งสิ้น 3,500 คน โดยเป็นครั้งแรก ของศึก ไซเบอร์ซันเดย์ เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 2 ค่าย ได้แก่ รอว์ และ สแมคดาวน์